
Z á p i s n i c a

zo zasadnutia obecného zastupiteľstva konaného dňa 30.9.2013 v kultúrnom dome v Gáni

Prítomní boli:

Mgr. Denisa Ivančíková, starostka obce

Baloghová Ivana, Mgr.    
Anna Kivarothová, Ing. 
Jarošová Miriam, Mgr.
Štefan Rakický, Ing.
František Jankovič, Ing.  
Zlatica Holčeková
Ing. Rozália Lukáčová – kontrolórka obce

Ospravedlnený
Lipovský Jozef, Ing. 
Zasadnutie obecného zastupiteľstva zahájila a viedla starostka obce, ktorá privítala prítomných a konštatovala, že:

-všetci poslanci včas obdržali pozvánku na zasadnutie,

-z celkového počtu 7 poslancov bolo na rokovaní prítomných 6 poslancov, t.j.účasť na 86% a tak obecné zastupiteľstvo bolo uznášania sa schopné vo všetkých bodoch rokovania.

Po úvodnom slove starostka obce určila:

· za zapisovateľku zasadnutia obecného zastupiteľstva p. Mgr. Martinu Kamenovú,

· za overovateľov zápisnice p. Ing. Rakického a p. Mgr. Jarošovú poslancov obecného zastupiteľstva,

· za členov návrhovej komisie starostka určila: Ing. Kivarothovú, Mgr. Baloghovú, Holčekovú, členov obecného zastupiteľstva

a požiadala prítomných, aby sa k predloženému návrhu vyjadrili.

Keďže pripomienky ani pozmeňujúce návrhy vznesené neboli, za predložený návrh z celkového počtu 6 poslancov, hlasovali 6 poslanci. 

Po tomto starostka obce predložila návrh na doplnenie ďalšieho bodu  programu rokovania obecného zastupiteľstva a to Návrh VZN č. 82/2013 o vyhradení plôch na verejných priestranstvách na vylepovanie volebných plagátov počas volebnej kampane ako bod 5 čím dôjde k posunutiu ostatných bodov pozvánky. 
Keďže iné pripomienky ani ďalšie doplnky k predloženému programu vznesené neboli, starostka obce dala za program hlasovať. Z celkového počtu prítomných 6 poslancov, za predložený program hlasovali 6 poslanci.

Program rokovania bol nasledovný: 

1/Otvorenie zasadnutia  - určenie zapisovateľa, overovateľov zápisnice, návrhovej komisie 
2/ Kontrola plnenia uznesení

3/ Správa z kontroly bankových účtov zriadených obcou Gáň
4/ Správa o výchovno – vzdelávacej činnosti MŠ Gáň za šk. rok 2012/2013

5/ Návrh VZN č. 82/2013 o vyhradení plôch na verejných priestranstvách na vylepovanie volebných plagátov počas volebnej kampane
6/ Riešenie majetku obce – bývalé pohostinstvo a dvor kultúrneho domu – vyhlásenie miestneho referenda
7/ Rozpočtové opatrenie č. 5/2013
8/ Diskusia
9/ Záver

Po tomto sa pristúpilo k prejednaniu jednotlivých bodov nasledovne: 

2/ Kontrola plnenia uznesení OZ
Pani starostka predniesla správu, pričom podala bližšie vysvetlenie k uzneseniam č. 
73/2011 – p. starostka dodala, že sa začalo znova čistenie potoka vyvážaním nánosu a na začiatku roku 2014 sa bude s čistením pokračovať po p. Bucku
139/2012 – p. starostka uviedla, že požiadala obecného právnika o zaujatie právneho stanoviska k danej veci, hlavne čo sa týka doručenej odpovede od stavebnej fakulty
149/2012 – starostka informovala, že vybraná firma SATES sa ozvala s tým, že v utorok 1.10. alebo stredu 2.10. by mali prísť montovať dopravné značenie na vybraných uliciach.
224/2013 – Ing. Kivarothová dodala, že z predloženého materiálu nevyplýva koncepcia optimalizácie nákladov, chýba tam celkové vyčíslenie úspor, celková sumarizácia
Nakoľko iné pripomienky ani návrhy prednesené neboli, návrhová komisia predniesla návrh uznesenia č. 240/2013, za ktorého schválenie hlasovalo 6 poslancov z celkového počtu 6 prítomných poslancov.

V súvislosti s problémom pri budovaní multifunkčného ihriska predniesla Ing. Kivarothová návrh uznesenia, ktorým žiadali starostku obce dať preveriť u obecného právnika trestno-právnu zodpovednosť ohľadne výstavby multifunkčného ihriska.  Na takto prednesené uznesenie zareagoval Ing. Jankovič, ktorý upozornil na fakt, že právnik nemôže určiť trestno – právnu zodpovednosť a ani nebude vedieť posúdiť postup stavebného dozoru. 
V danej veci sa slova ujala aj kontrolórka obce, ktorá s hlasom poradným uviedla, že stanovisko právnika v danej veci nebude záväzné, nakoľko na vydanie rozhodnutia o trestno – právnej zodpovednosti je súd, ktorý si zvolá svojich znalcov. V danej veci právnik nie je kompetentný zaujať stanovisko. Dodala, že momentálne treba počkať na dopracovanie súdno-znaleckého posudku a na vecné riešenie stavby, ktoré navrhne zhotoviteľ v súčinnosti s projektantom stavby. Uviedla, že obecný právnik nám môže dať stanovisko ako pritlačiť na zhotoviteľa stavby v súvislosti so zmluvou o dielo. Navrhla zvolať pracovné rokovanie na doriešenie tejto veci.

Ing. Rakický sa dotazoval, či existuje riešenie, aby vec neskončila na súde.
Mgr. Jarošová poukázala aj na nebezpečenstvo stavby, nakoľko ihrisko je nezabezpečené a hrozia úrazy. Dotazovala sa, kto nesie v takejto situácii zodpovednosť.

Nakoľko prijatie takto predneseného návrhu uznesenia by danú vec nevyriešilo, Ing. Kivarothová tento návrh stiahla a doriešenie veci odložili na ďalšie zasadnutie OZ.

3/ Správa z kontroly bankových účtov zriadených obcou Gáň
K predloženej správe neboli zo strany poslancov vznesené žiadne pripomienky a tak návrhová komisia predniesla návrh uznesenia č. 241/2013, za ktorého schválenie hlasovali 6 poslanci z celkového počtu 6 prítomných poslancov. 
4/ Správa o výchovno – vzdelávacej činnosti MŠ Gáň za šk. rok 2012/2013
Slova sa ujala pani kontrolórka, ktorá poukázala na nedostatky v predloženej správe a to:

· údaje o počte detí sú zmätočné, chýbajú dátumy ku ktorému sú počty detí uvádzané
· v bode 9 – sa hovorí o odstránení nedostatkov z inšpekcie, pričom sa v správe neuvádza, čoho sa nedostatky týkali, teda tento bod nedáva dostatočnú informáciu

· v bode 11 treba uviesť nie len finančné vyčíslenie, ale údaje treba aj zhodnotiť, či prostriedky boli dostatočné, primerané

· v bode 13 sa hovorí o výchove a vzdelávaní, preto je potrebné udávať slabé a silné stránky v tejto oblasti a nie v materiálnej oblasti 

Iné pripomienky k predloženej správe neboli a tak návrhová komisia predniesla návrh uznesenia č. 242/2013, za ktorého schválenie hlasovali 6 poslanci z celkového počtu 6 prítomných poslancov. 

Ďalej sa poslanci v tomto bode programu zaoberali aj predloženým materiálom zo strany riaditeľky MŠ a vedúcej ŠJ, týkajúceho sa úspory finančných prostriedkov v materskej škole, ktorého predloženie vychádzalo z prijatého uznesenia zo dňa 22.8.2013.
Ing. Kivarothová poukázala na potrebu schválenia plánu práce MŠ na nadchádzajúci školský rok na ďalšom zastupiteľstve. Z tohto plánu práce vyplývajú financie pre MŠ do rozpočtu. Poukázala na chýbajúcu organizačnú štruktúru v MŠ a teda chaos v MŠ, nakoľko nikto nevie, kto koho riadi, kto za čo zodpovedá. Úsporu a zníženie nákladov vidí buď vo zvýšení počtu detí, zvýšení mesačného príspevku za pobyt dieťaťa v MŠ, alebo zníženie úväzku učiteliek. P. Ing. Kivarothová navrhla prevádzku MŠ rok sledovať a potom pristúpiť k niektorým z navrhnutých krokov úspory nákladov. 
p. starostka uviedla, že organizačný poriadok a z toho vyplývajúca organizačná štruktúra MŠ bola spracovaná, pani riaditeľka ju obdržala a mala s tým oboznámiť aj ostatné zamestnankyne MŠ. 

p. kontrolórka vidí úsporu v prevádzkových nákladoch, dodala, že je potrebné mať prijatých čo najviac detí k 15.9., lebo od toho sa odvíjajú peniaze zo štátneho rozpočtu, deti prijaté po tomto termíne nám neprinášajú peniaze.

Ing. Kivarothová odporučila MŠ, aby zvážila prechod na právnu subjektivitu a odporučila obecnému úradu zistiť, čo by to pre obec znamenalo. 
p. kontrolórka túto alternatívu neodporučila, nakoľko pani riaditeľka by musela riešiť verejné obstarávanie, mzdové veci a podľa jej názoru by sa riaditeľka mala venovať vzdelávaniu detí a riadeniu pracovníkov a obec by mala zabezpečovať materiálno – technické veci. 
5/ Návrh VZN č. 82/2013 o vyhradení plôch na verejných priestranstvách na vylepovanie volebných plagátov počas volebnej kampane
K predmetnému VZN nebola vznesená žiadna pripomienka a tak návrhová komisia predniesla návrh uznesenia č. 243/2013, za ktorého schválenie hlasovali 6 poslanci z celkového počtu 6 prítomných poslancov. 
6/ Riešenie majetku obce – bývalé pohostinstvo a dvor kultúrneho domu – vyhlásenie miestneho referenda
K uvedenému bodu programu predniesla pripomienku p. starostka, ktorá žiadala o preformulovanie referendovej otázky, nakoľko takto položená otázky je zmätočná a v zmysle VZN o referende otázka nemôže byť navzájom podmienená.    

Po preformulovaný otázky návrhová komisia predniesla návrh uznesenia č. 244/2013, za ktorého schválenie hlasovali 5 poslanci z celkového počtu 6 prítomných poslancov a 1 poslanec sa zdržal hlasovania (Ing. Jankovič).

Následne návrhová komisia predniesla návrh uznesenia č. 245/2013, ktorým určila zloženie referendovej komisie,  za ktorého schválenie hlasovali 6 poslanci z celkového počtu 6 prítomných poslancov. 
7/ Rozpočtové opatrenie č. 5/2013
Do predloženého rozpočtového opatrenia, boli na návrh Ing. Kivarothovej navýšené položky v programe Hasiči na nákup čerpadla pre DHZ vo výške 5869 Eur a na organizovanie okresnej spomienkovej súťaže vo výške 1100 Eur. 
Po prejednaní celého návrhu rozpočtového opatrenia návrhová komisia predniesla návrh uznesenia č. 246/2013, za ktorého schválenie hlasovali 6 poslanci z celkového počtu 6 prítomných poslancov.
p. Kianička podotkol, že by si oni chceli uviesť parametre čerpadla, ktoré sa má zakúpiť cez obec, nakoľko oni vedia aké požiadavky musí čerpadlo spĺňať.

p. starostka požiadala p. Kianičku, aby doniesol na úrad koncepciu, čo bude potrebovať na organizovanie súťaže, aby sa to vedelo zabezpečiť. 
Po vyčerpaní všetkých bodov programu aj návrhov otvorila pani starostka diskusiu.

8/ Diskusia

p. Hanák – mal dotaz čo sa týka referenda, malo by byť jednoznačne uvedené, keď zbúrame a postavíme nové načo nám to bude a pri rekonštrukcii čo tam bude, komu to bude slúžiť. A tiež sa dotazoval, aké chyby sú na multifunkčnom ihrisku, lebo on tam žiadne závady nevidel, bola tam len špina, kamene a konáre. Podotkol, že keď to dáme na súd urobíme si len hanbu.
p. starostka informovala, že chyby na ihrisku sú na okrajoch, ako sú mantinely, kde to nebolo zhutnené, lebo to bolo robené dodatočne, o čo je to ihrisko aj zväčšené a na niektorých miestach ten povrch sa prehupuje. 

p. Ing. Rakický – odporučil p. Hanákovi nech si prečíta súdno-znalecký posudok na obci. Dodal, že obec mala vyzvať firmu, nech si stavbu zabezpečí, ako aj podotkol, že firma už má za stavbu peniaze a preto neurobí nič. A zároveň p. Hanákovi vysvetlil aký bol postup výberu projektov na bývalú budovu pohostinstva. 

Keďže do diskusie už neboli vznesené žiadne pripomienky ani námety a viac bodov na jednanie nebolo, starostka obce poďakovala prítomným za účasť a rokovanie obecného zastupiteľstva ukončila. 

     Z dnešného zasadnutia obecného zastupiteľstva boli prijaté nasledovné uznesenia, za ktorých prijatie hlasovali poslanci po každom bode programu osobitne. 
U z n e s e n i a

Z dvadsiateho prvého zasadnutia Obecného zastupiteľstva obce Gáň

zo dňa 30.9.2013
Uznesenie č. 240/2013

Obecné zastupiteľstvo obce Gáň,

A.  b e r i e   na vedomie

Správu o plnení uznesení prijatých Obecným zastupiteľstvom obce Gáň ku dňu 30.9.2013

B.  s c h v a ľ u j e

ukončiť sledovanie úloh schválených uznesením č.:

184/2012

223/2013

226/2013

227/2013

228/2013

229/2013

231/2013

232/2013

233/2013

234/2013

235/2013

236/2013

237/2013

238/2013

239/2013

ponechať v sledovaní úlohy schválené uznesením č.:

  36/2011


- úloha trvalá

  70/2011


- úloha trvalá

  73/2011


- termín – najbližšie zasadnutie OZ

  93/2011


- úloha trvalá

101/2012


- úloha trvalá

139/2012


- termín – do prevzatia a skolaudovania diela

149/2012


- termín – najbližšie zasadnutie OZ

187/2012


- úloha trvalá

214/2013


- termín – najbližšie zasadnutie OZ

215/2013


- termín – do zriadenia klubovne

221/2013


- termín – najbližšie zasadnutie OZ

222/2013


- termín – najbližšie zasadnutie OZ

224/2013


- termín – najbližšie zasadnutie OZ

225/2013


- termín – najbližšie zasadnutie OZ

230/2013


- termín – najbližšie zasadnutie OZ

Uznesenie č. 241/2013

Obecné zastupiteľstvo obce Gáň,

B e r i e  na  v e d o m i e

1) Správu z kontroly bankových účtov zriadených obcou Gáň

2) Prijaté nápravné opatrenia na odstránenie nedostatkov zistených následnou finančnou kontrolou bankových účtov zriadených obcou Gáň

Uznesenie č. 242/2013

Obecné zastupiteľstvo obce Gáň

B e r i e  na  v e d o m i e

Správu o výchovno-vzdelávacej činnosti MŠ Gáň za školský rok 2012/2013

Uznesenie č. 243/2013

Obecné zastupiteľstvo obce Gáň

V súlade s ustanovením §11 ods. 4 písm. g) zákona č. 369/1990 Zb. o obecnom zriadení v znení neskorších predpisov

S c h v a ľ u j e

VZN č. 82/2013 o vyhradení plôch na verejných priestranstvách na vylepovanie volebných plagátov počas volebnej kampane pre voľby do orgánov samosprávnych krajov konaných dňa 9.11.2013

Uznesenie č. 244/2013 zo dňa 30.9.2013

Obecné zastupiteľstvo obce Gáň

V zmysle článku 2 odsek 4 Všeobecne záväzného nariadenia obce Gáň č. 65/2010 o miestnom referende

V y h l a s u j e  miestne referendum

1. Týkajúce sa riešenia majetku obce – budova bývalého pohostinstva a dvor kultúrneho domu

2. Na základe podnetu poslancov Obecného zastupiteľstva obce Gáň Mgr. Miriam Jarošová, Ing. Anna Kivarothová, Mgr. Ivana Baloghová, Zlatica Holčeková, Ing. Štefan Rakický

3. Znenie otázky:

„Súhlasíte s odstránením súčasnej budovy bývalého pohostinstva za účelom vybudovania nového kultúrno-spoločenského centra obce?“




         

  ÁNO
          

 NIE

4. Termín konania: 9.11.2013 v čase od 7.00 hod. do 20.00 hod.  

Uznesenie č. 245/2013 zo dňa 30.9.2013

Obecné zastupiteľstvo obce Gáň

V zmysle článku 2 odsek 4 Všeobecne záväzného nariadenia obce Gáň č. 65/2010 o miestnom referende

1. U r č u j e  referendovú komisiu

V zložení: Ing. Anna Kivarothová, Mgr. Miriam Jarošová, Adriana Kacková, Helena Miklóšová, Ing. Jana Dovinová

Náhradníci: Mgr. Ivana Baloghová, Zlatica Holčeková

2. Lehota na prvé zasadnutie referendovej komisie: do 7 dní od vyhlásenia referenda

Uznesenie č. 246/2013

Obecné zastupiteľstvo obce Gáň,

S c h v a ľ u j e

5.Zmenu rozpočtu vrátane programov a podprogramov rozpočtovým Opatrením č. 5/2013 v zmysle ustanovenia §14 ods. 2 písm. b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu: 


	
	Rozpočet na rok 2013 v €
	1.Zmena rozpočtu na rok 2013 v €
	2. Zmena rozpočtu na rok 2013 v €
	3. Zmena rozpočtu na rok 2013 v €
	4. Zmena rozpočtu na rok 2013 v  €
	5. Zmena rozpočtu na rok 2013 v €

	Bežné príjmy
	499010
	499010
	499010
	499010
	499010
	499010

	Kapitálové príjmy
	0
	0
	0
	0
	0
	0

	Finančné operácie
	214500
	214500
	214500
	214500
	214500
	214500

	Príjmy spolu
	713510
	713510
	713510
	713510
	713510
	713510


	
	Rozpočet na rok 2012 v €
	1.Zmena rozpočtu na rok 2013 v €
	2.Zmena rozpočtu na rok 2013 v €
	3. Zmena rozpočtu na rok 2013 v €
	4. Zmena rozpočtu na rok 2013 v €
	5. Zmena rozpočtu na rok 2013 v €

	Bežné výdavky
	403272
	404502
	409312
	416767
	428903
	423688

	Kapitálové výdavky
	36500
	36501
	36501
	50701
	56201
	56201

	Finančné operácie
	0
	0
	0
	0
	0
	0

	Výdavky spolu
	439772
	441003
	445813
	467468
	485104
	479889


S pripomienkou:

Program Rozp. Sklad.  Text


Rozpočet
  Uprav. rozpočet

0502       633007           Výstroj a výzbroj

 6000 Eur     11869 Eur

Navýšenie v tejto položke je z dôvodu zakúpenia čerpadla pre potreby obecného hasičského zboru. Za účelom reprezentácie obce v hasičskom športe bude uzatvorená zmluva o výpožičke medzi obcou a OZ DHZ Gáň, ktorej predmetom výpožičky bude zakúpené čerpadlo. 

Program Rozp. Sklad.  Text


Rozpočet
  Uprav. rozpočet

0502       637002           Konkurzy a súťaže
  100 Eur       1200 Eur

Navýšenie v tejto položke z dôvodu organizovania „Okresnej spomienkovej súťaže v hasičskom športe pri príležitosti 900. Výročia prvej písomnej zmienky o obci Gáň“ v mesiaci október 2013 v spolupráci s OZ DHZ Gáň. 






                      Mgr. Denisa Ivančíková









starostka obce
Overovatelia:



      


 Zapisovateľka:                                             
